ODGOVORI NA PITANJA

vezana uz Poziv na dostavu projektnih prijedloga

*UP.02.1.1.05 „Zaželi-Program zapošljavanja žena“*

*Pitanja pristigla na esf.info@mrms.hr od 14. do 20. kolovoza 2017.*

U interesu jednakog postupanja prema svim prijaviteljima, Ministarstvo rada i

mirovinskoga sustava u okviru ovog dokumenta, a čija je svrha pojasniti uvjete

natječajne dokumentacije, daje mišljenje o prihvatljivosti određenog prijavitelja,

projekta ili aktivnosti u okviru dostupnih informacija iz pitanja dostavljenih od strane

potencijalnih prijavitelja.

|  |  |  |
| --- | --- | --- |
|  RB. | PITANJE | ODGOVOR |
|  | 1. Je li u okviru predmetnog poziva prihvatljiv trošak plaće za angažman zaposlenika prijavitelja koji su trenutno zaposleni na puno radno vrijeme na neodređeno, a koji bi npr. 50 % radnog vremena radili na aktivnostima projekta kad započne njegova provedba, sukladno Uputi o prihvatljivosti troškova plaća i troškova povezanih s radom u okviru Europskog socijalnog fonda u Republici Hrvatskoj 2014. – 2020., gdje se u točki 2.2.1. pojašnjava da izdatak plaće poslodavca za rad na projektu u nepunom radnom vremenu se izračunava u razmjernom dijelu koji je osoba radila na projektu uzimajući u obzir ukupne izdatke plaće poslodavca, primjenom dvije vrste formula.2. Pitanje bih postavio sukladno Uputama za prijavitelje i 4. dijelu pitanja i odgovora (24.07.-30.07.2017.) gdje se navodi da ukoliko prijavitelj ne može izračunati godišnji bruto 2 iznos troškova plaće u referentnom razdoblju jer planira novo zapošljavanje, izračun se može temeljiti na prosjeku stvarnih troškova plaća relevantnog broja zaposlenika sličnih kvalifikacija i opisa poslova, a u odgovoru se navodi i da trošak treba izračunati na temelju podatka o takvim poslovima, i Uputi o prihvatljivosti troškova plaća i troškova povezanih s radom u okviru Europskog socijalnog fonda u Republici Hrvatskoj 2014. – 2020., gdje se u točki 3. pojašnjava da ukoliko se planira zaposliti dodatno osoblje za provedbu projekta, a koje posjeduje slične kvalifikacije te preuzima i slične poslove već zaposlenog osoblja čiji su zadnji godišnji troškovi plaća korišteni za izračun satnice, ista satnica se može koristiti i za novozaposleno osoblje. Je li u okviru predmetnog poziva prihvatljivo izračunati budući trošak za plaću na temelju troškova plaća osobe koja je na sličnoj funkciji prethodno zaposlena na projektu sličnog reda veličine gdje smo mi, trenutno budući prijavitelji, bili partner na projektu tadašnjem prijavitelju? I je li potrebno imati u arhivu, ukoliko PT2 zahtjeva pojašnjenje, primjerni ugovor o radu na temelju kojeg je izračunat trošak plaće za buduće osoblje, ili će biti dovoljno samo pravdati stvarno nastali trošak kroz budući ugovor o radu kod prvog zahtjeva za nadoknadu sredstava? | 1. Da. Trošak plaće na projektu neovisno o tome je li osoba zaposlena na puno ili nepuno radno vrijeme prihvatljiv je u omjeru njihovog rada na projektu za vrijeme trajanja projekta.2. Da. Sukladno točki 4.1.1. važećih Uputa za prijavitelje definirano je da ukoliko prijavitelj ne može izračunati godišnji bruto 2 iznos troškova plaće u referentnom razdoblju jer planira novo zapošljavanje, izračun se može temeljiti na prosjeku stvarnih troškova plaća relevantnog broja zaposlenika sličnih kvalifikacija i opisa poslova. Kao referentni podaci uzimaju se podaci o plaćama osoba koje se radile na takvim poslovima upravljanja projektima ili sličnim poslovima, ali u instituciji prijavitelja/partnera gdje je zaposlena osoba za koju će se potraživati troškovi plaće. Izračun nije moguće napraviti na temelju troškova plaća jedne osobe na sličnoj funkciji. Ukoliko prijavitelj neće izračunati plaću korištenjem standardne veličine jediničnih troškova, može je predvidjeti proračunom projekta u visini stvarnog troška. |
|  | S obzirom da se na projektu mogu zaposliti nezaposlene žene s najviše završenim srednjoškolskim obrazovanjem koje su prijavljene u evidenciju nezaposlenih Hrvatskog zavoda za zapošljavanje s naglaskom na starije od 50 godina, žene s invaliditetom, žrtve trgovanja ljudima, žrtve obiteljskog nasilja, azilantice, mlade žene koje su izašle iz sustava skrbi (domova za djecu) i udomiteljskih obitelji, odgojnih zavoda i sl., liječene ovisnice, povratnice s odsluženja zatvorske kazne unazad 6 mjeseci, pripadnice romske nacionalne manjine, beskućnice... da li to s naglaskom na starije od 50 godina isključuje mlađe od 50 godina, a da su prijavljene na zavodu za zapošljavanje i ne pripadaju niti jednoj od navedenih skupina. Odnosno konkretno pitanje: da li se u projektu može zaposliti žena starosti 46 godina, nalazi se na zavodu za zapošljavanje i nije pripadnica niti jedne navedene ciljane skupine, a ima završenu srednju školu? | Sukladno izmjenama i dopunama natječajne dokumentacije od 24.07.2017. kroz poziv na dostavu projektnih prijedloga Zaželi – Program zapošljavanja žena mogu se zaposliti nezaposlene žene s najviše završenim srednjoškolskim obrazovanjem koje su prijavljene u evidenciju nezaposlenih Hrvatskog zavoda za zapošljavanje s naglaskom na starije od 50 godina, žene s invaliditetom, žrtve trgovanja ljudima, žrtve obiteljskog nasilja, azilantice, mlade žene koje su izašle iz sustava skrbi (domova za djecu) i udomiteljskih obitelji, odgojnih zavoda i sl., liječene ovisnice, povratnice s odsluženja zatvorske kazne unazad 6 mjeseci, pripadnice romske nacionalne manjine, beskućnice.Dakle završeno srednjoškolsko obrazovanje je najviše dopuštena razina obrazovanja za zapošljavane žena u okviru ovog Poziva, moguće je zaposliti sve žene pripadnice ciljane skupine koje su prijavljene u evidenciju nezaposlenih osoba Hrvatskog zavoda za zapošljavanje sa ili bez završene osnovne ili srednje škole s naglaskom na ove posebno navedene skupine nezaposlenih žena. |
|  | U UzP piše da među prihvatljive izravne troškove projekta spadaju troškovi prijevoza od mjesta stanovanja do mjesta rada te tijekom rada (do svih lokacija koje uključuju aktivnosti pružanja potpore i podrške). Da li se mjestom rada mogu smatrati adrese krajnjih korisnika kojima će žene davati podršku? Ili to mora biti sjedište nositelja projekta odnosno poslodavca žena pripadnica ciljne skupine? | Mjestom rada smatraju se i adrese krajnjih korisnika kojima će se pružati podrška. |
|  | 1. Da li se kroz navedeni projekt za potrebe projekta mogu zaposliti dvije nove osobe na mjestu voditelja/ice i koordinatora/ice na projektu koji će svatko od njih imati svoje obveze i zaduženja na puno radno vrijeme?2. Planirano trajanje projekta je najviše 30 mjeseci, od tih 30 mjeseci pripadnice ciljne skupine mogu se zaposliti kroz projekt na period do 24 mjeseca, dali ostalih 6 mjeseci možemo predvidjeti rad voditelja/ice projekta za potrebe istog (početak projekta, raspisivanje poziva za odabir pripadnica ciljne skupine, odabir krajnjih korisnika, organiziranje edukacija za žene pripadnice itd.)?3. Da li se zapošljavanje novih osoba za koja nisu predviđena unutarnjim Pravilnikom općine mora isti mijenjati, jer se radi o zapošljavanju osoba koje će na određeno raditi u Općini?4. Ukoliko u glavne pokazatelje vrijednosti stavku polazišna vrijednost stavimo 14 a u ciljnu vrijednost stavimo 10 s time se obvezujemo na zapošljavanje 10 žena pripadnica ciljne skupine?5. Ukoliko na području Općine koja je prijavitelj, a koja dobije Odluku o financiranju se tijekom poziva za zapošljavanje žena pripadnica ciljne skupine ustanovi da nema dovoljno istih koje ispunjavaju uvjete ciljnih skupina, dali se može zaposliti i žene koje ne ispunjavaju uvjete ciljne skupine koje su definirane u pozivu?6. U elementu projekta i proračuna pod stavkom upravljanje projektom i administracija dali tu stavljamo trošak plaće za voditeljicu i koordinatoricu na projektu koji predstavljaju izravan trošak osoblja? | 1. Kroz projekt je moguće zaposliti nove osobe na mjestu voditelja/ice i koordinatora/ice na projektu razmjerno predviđenom obimu poslova u okviru navedenog projekta.2. Da.3. Poslovi koji će se obavljati unutar Aktivnosti 1. Zapošljavanje pripadnica ciljanih skupina u svrhu potpore i podrške starijim osobama i osoba u nepovoljnom položaju u okviru ovog poziva, ne spadaju u poslove iz djelokruga upravnih tijela lokalnih jedinica i privremenog su karaktera te nema osnove da budu sistematizirani u pravilnicima o unutarnjem redu te da ih obavljaju službenici (sukladno čl. 2 Zakona o službenicima i namještenicima u lokalnoj i područnoj (regionalnoj) samoupravi NN 86/08, 61/11).Zapošljavanje žena pripadnica ciljanih skupina moguće je provoditi na temelju ugovora o radu, sukladno odredbama Zakona o radu (NN 93/14). Budući da takvi zaposlenici nisu službenici jedinica lokalne samouprave, isti ne mogu ostvarivati prava iz Kolektivnog ugovora koji vrijedi za službenike i namještenike. Međutim nema zapreke da se pravo na određene nagrade (regres, božićnica, dar za djecu) ugovori ugovorom o radu.Zapošljavanje voditelja i administratora na projektu u jedinicama lokalne i područne (regionalne) samouprave, moguće je sukladno čl. 28, st. 1 zakona Zakona o službenicima i namještenicima u lokalnoj i područnoj (regionalnoj) samoupravi primiti u službu na određeno vrijeme radi obavljanja privremenih poslova, no u tom slučaju služba može trajati najduže 6 mjeseci te se može produžiti za još 6 mjeseci.4. Sukladno točki 1.5 Uputa za prijavitelje, polazišna vrijednost za sve pokazatelje uvijek treba biti „0“, a za ciljnu vrijednost se navodi broj žena koje prijavitelj predviđa zaposliti.5. Sukladno UzP-u zapošljavati se mogu samo pripadnice ciljanih skupina navedene u točki 1.4.6. Da. |
|  5. | Hoće li nositelji projekata u okviru poziva „Zaželi“ imati pravo izabrati hoće li Zahtjevom za nadoknadom sredstava potraživati troškove po metodi nadoknade, metodi plaćanja ili kombinacijom navedenih metoda? | Nositelji projekata u okviru poziva „Zaželi“ Zahtjevom za nadoknadom sredstava potraživat će troškove po metodi nadoknade. |
| 6. | Ljubazno molim objasniti diskrepanciju točaka UzP:1.2.4. Troškovi nabave opremeTrošak nabave opreme za provedbu projektnih aktivnosti u okviru ovog projekta ne smije premašiti 5% svih prihvatljivih troškova projekta.4.1.2 Neprihvatljivi izdaciU neprihvatljive izdatke spadaju: ...• kupnja opreme koja premašuje 5% svih ugovorenih izravnih prihvatljivih troškova projekta;...Sukladno Uzp:Ukupno prihvatljivi troškovi projekta jesu = A+C+D A= Zbroj svih prihvatljivih izravnih troškova osoblja C= Neizravni troškovi D= Zbroj svih ostalih prihvatljivih izravnih troškova Primite na znanje kako bi naveden nesklad između tumačenja gore navedenih točaka mogao rezultirati neispravnim planiranjem proračuna. Ljubazno molim pojasniti koje je ispravno tumačenje prilikom kupnje opreme do 5% vrijednosti Svih prihvatljivih troškova projekta ili svih ugovorenih izravnih prihvatljivih troškova projekta?Nadalje, u setu 3 pitanja br. 26. upućen je odgovor koji se odnosi na 5% Svih prihvatljivih troškova projekta. | Kao što je već navedeno u setu 3 pitanje br. 26. a sukladno točki 4.1.2.4, važećih uputa za prijavitelje, nabava opreme za provedbu projektnih aktivnosti u okviru ovog projekta je prihvatljiv trošak, no ne smije premašiti 5% svih prihvatljivih troškova projekta.U skladu s navedenim, potrebne izmjene koje se odnose na neprihvatljive izdatke bit će izvršene u Posebnim uvjetima koji će biti sastavni dio ugovora o dodjeli bespovratnih sredstava.Kod toga je svakako potrebno voditi računa o namjeni te opreme jer sukladno točki 4.1.2. Neprihvatljivi izdaci, kupnja opreme koja se koristi u svrhu upravljanja projektom, a ne izravno za provedbu projektnih aktivnosti ne smatra se prihvatljivim troškom. |